Una trampa ye un dispositivo que se fa pa cazar, fer mal, detectar, matar, zarrar u fer fuera a un intruso, ya sía un animal u persona. Por lo regular as trampas son obchectos fisicos, como un cepo u una loseta, pero en sentiu figurau tamién s'emplega la parabla pa decir un enganyo que se le posa a l'atro en o chuego u en o esporte, pa sacar vantalla.

L'acto de construir una trampa u disposar-la sobre o terreno pa que la presa i caiga, en aragonés, se diz «parar» una trampa; «parar» un cepo, «parar» o lazo, etc.

En o sentiu fisico, i hai a-saber-los tipos de trampas que s'emplega pa cazar animals. Astí va uns cuantos eixemplos:
Trampas de vesque pa cazar paixaros.
Trampas de trucho que s'afunde cuan se las pisa.
Lazo.
Cepo.
Chuelo.
Loseta.
Vulturín, trampa pa pescar.
Trampa